25. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. Φ. 750/1/79 της 2/29 Ιαν. 1979 (ΦΕΚ Β΄ 79) Περί παροχής υγειονομικής περιθάλψεως υπό Ναυτικών Νοσοκομείων, εις μέλη οικογενειών εν ενεργεία στελεχών Π.Ν. και Λ.Σ. ως και τους συνταξιούχους του Π.Ν. και Λ.Σ. και μέλη οικογενειών των. Έχοντες υπ’ όψει: α)Το άρθρ. 6 του Νόμ. 154/75 «περί Υγειονομικής περιθάλψεως των Στρατιωτικών και των μελών των οικογενειών των» (ΦΕΚ 185Α/1975). β)Το Ν.Δ. 176/74 «περί διαχειρίσεως των εκ νοσηλείας ιδιωτών εσόδων του Ναυτικού Νοσοκομείου Αθηνών», (ΦΕΚ 346 Α/1974). γ)Το Π.Δ. 451/77 «περί Υγειονομικής περιθάλψεως των Στρατιωτικών και των μελών οικογενειών των» (ΦΕΚ 139Α/77). δ)Την υπ’ αριθ. Φ. 010/355719 από 11.10.78 κοινήν απόφασιν του Πρωθυπουργού και Υπουργού Εθνικής Αμύνης «περί αναθέσεως αρμοδιοτήτων Υπουργού Εθνικής Αμύνης εις τους Υφυπουργούς Εθνικής Αμύνης (ΦΕΚ 895Β/78), αποφασίζομεν: Άρθρ.1.-1.Εγκρίνομεν την παροχήν υγειονομικής περιθάλψεως υπό του Ναυτικού Νοσοκομείου Αθηνών, Ναυτικού Νοσοκομείου Πειραιώς και Ναυτικού Νοσοκομείου Κρήτης, εις τα μέλη οικογενειών των εν άρθρ. 1 του Νόμ. 154/75 κατηγοριών Στρατιωτικών του Πολεμικού Ναυτικού και Λιμενικού Σώματος, εις τους Στρατιωτικούς συνταξιούχους των αυτών κατηγοριών του Πολεμικού Ναυτικού και Λιμενικού Σώματος, ως και εις τα μέλη οικογενειών των εν λόγω Στρατιωτικών συνταξιούχων, ως αναλυτικώτερον καθορίζεται κατωτέρω και εφ’ όσον οι ανωτέρω δικαιούνται περιθάλψεως εις βάρος του Δημοσίου, ήτοι είναι κάτοχοι βιβλιαρίων νοσηλείας. 2.Η περίθαλψις των δικαιούχων εις τα ανωτέρω Νοσοκομεία είναι προαιρετική. Άρθρ.2.-Η κατά τα ανωτέρω περίθαλψις παρέχεται: α)Υπό του Ναυτικού Νοσοκομείου Αθηνών εις άπαντας τους εν άρθρ. 1 της παρούσης αποφάσεως δικαιουμένους υγειονομικής περιθάλψεως ως εξωτερικών ή εσωτερικών ασθενών. β)Υπό του Ναυτικού Νοσοκομείου Πειραιώς και Ναυτικού Νοσοκομείου Κρήτης εις άπαντας τους εν άρθρ. 1 της παρούσης αποφάσεως δικαιουμένους υγειονομικής περιθάλψεως, ως εξωτερικών ασθενών. Άρθρ.3.-1.Η κατά τας διατάξεις της παρούσης αποφάσεως παρεχομένη περίθαλψις, υπολογίζεται βάσει των ισχυόντων τιμολογίων υγειονομικής περιθάλψεως του Υπουργείου Κοινωνικών Υπηρεσιών. «2.Αι κλινικαί εξετάσεις εκτελούνται άνευ οικονομικής επιβαρύνσεως των δικαιούχων ή του Δημοσίου, το δε τιμολόγιον της εξωνοσοκομειακής περιθάλψεως των ησφαλισμένων ΥΕΘΑ και ΥΕΝ/ΑΛΣ μειούται κατά ποσοστόν 20% υπέρ του Δημοσίου. Δια τους ησφαλισμένους του Υπουργείου Κοινωνιών Υπηρεσιών (ΥΚΥ) το τιμολόγιον εξωνοσοκομειακής περιθάλψεως υπολογίζεται εις το ακέραιον». Η παρ. 2 αντικαταστάθηκε ως άνω από την 750/63/80/22 Δεκ. 1980 –26 Ιαν. 1981 (ΦΕΚ Β΄ 39) απόφ. Υπ. Εθνικής Αμύνης. 3.Οι δικαιούχοι της παρούσης αποφάσεως απαλλάσσονται του προβλεπομένου ποσοστού συμμετοχής των ησφαλισμένων δια τα Δημόσια Νοσοκομεία εις 10%, το οποίον βαρύνει το Ναυτικόν Νοσοκομείον. 4.Το ημερήσιον νοσήλειον των λογαριασμών ενδονοσοκομειακής περιθάλψεως δια τους ησφαλισμένους ΥΕΘΑ και ΥΕΝ/ΑΛΣ μειούται κατά ποσοστόν 50% υπέρ του Δημοσίου δια γενικά έξοδα, ήτοι διατροφήν, ηλεκτροφωτισμόν, ύδρευσιν κλπ. Δια τους ησφαλισμένους εις ΥΚΥ το ημερήσιον νοσήλειον των λογαριασμών ενδονοσοκομειακής περιθάλψεως υπολογίζεται εις το ακέραιον. 5.Οι νοσηλευόμενοι ως εσωτερικοί ασθενείς δικαιούνται τροφής συμφώνως προς τα καθοριζόμενα υπό των οικείων διατάξεων περί τροφοδοσίας των Ναυτικών Νοσοκομείων. Άρθρ.4.-1.Η απόδοσις των εκ της παρεχομένης περιθάλψεως καθαρών εσόδων (μετά την έκπτωσιν των εις άρθρ. 3 της παρούσης αναφερομένων ποσοστών) υπό των Ναυτικών Νοσοκομείων θα πραγματοποιήται ως ακολούθως: (Αντί για τις σελ. 730,07(α) – 730,14(β) Σελ.730,07(β) Τεύχος 1192 –Σελ. 49 Νοσηλεία Στρατιωτικών 36.Θ.γ.24-25 α)Ναυτικόν Νοσοκομείον Αθηνών. Εις ειδικόν λογαριασμόν του Μετοχικού Ταμείου Ναυτικού υπέρ Νοσηλευτικού Ιδρύματος Ναυτικού, συμφώνως προς τας διατάξεις του Ν.Δ. 176/74. β)Ναυτικόν Νοσοκομείον Πειραιώς και Ναυτικόν Νοσοκομείον Κρήτης. Εις ειδικόν λογαριασμόν του Μετοχικού Ταμείου Ναυτικού υπέρ Ναυτικών Νοσοκομείων. 2.Πάσα διάθεσις ποσού εκ των άνω εσόδων θα πραγματοποιήται προς κάλυψιν σαφώς προσδιοριυποβαλλομένων εις ΓΕΝ/ΔΥΓ, αναγνωριζομένων και εγκρινομένων κατά τον Νόμον υπό του ΑΝΣ. 